ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
உலகில் நிலவும் மந்த நிலையிலும் இந்தியா ஒரு பிரகாசமான இடத்தில் உள்ளது - வர்த்தகம் மற்றும் தொழில்துறை அமைச்சர் பியூஷ் கோயல்
மத்திய வர்த்தகம் மற்றும் தொழில்துறை அமைச்சர் திரு பியூஷ் கோயல் அஹிம்சா விஸ்வ பாரதி தேசிய மாநாட்டில் சிறப்பு விருந்தினராகக் கலந்து கொண்டார். இந்த மாநாடு மும்பையில் இன்று நடைபெற்றது. இந்த நிகழ்வில் விஸ்வகுருவாக ஆவதற்கான இந்தியாவின் பணியை அமைச்சர் எடுத்துரைத்தார். இந்நிகழ்ச்சியில் மகாராஷ்டிர ஆளுநர் திரு பகத் சிங் கோஷ்யாரி, ஆச்சார்யா டாக்டர்.லோகேஷ் முனி மற்றும் அஹிம்சா விஸ்வபாரதியின் முக்கிய பிரமுகர்களும் கலந்து கொண்டனர்.
மாநாட்டில் உரையாற்றிய அமைச்சர் திரு பியூஷ் கோயல், துறவிகளும் முனிவர்களும் நமது கடமையை நினைவு படுத்தி, நமது மனதில் ஒரு பொறியை ஏற்றுகின்றனர் என்று தெரிவித்தார். சடங்குகளின் பிடியில் சிக்கிக் கொள்ளாமல் ஒவ்வொருவரும் அன்றாட வாழ்க்கையுடன் மதத்தை இணைக்க வேண்டும் என்று அவர் வலியுறுத்தினார். ஆச்சார்யா இந்த இலட்சியத்தில் சிறந்து விளங்குவதாக அவர் சுட்டிக்காட்டினார்.
விஸ்வகுருவாக மாறுவதற்கான நாட்டின் நோக்கம் குறித்து பேசிய மத்திய அமைச்சர் திரு பியூஷ் கோயல், வீடு தோறும் மூவண்ணக்கொடி போன்ற நிகழ்ச்சிகளின் வெற்றியை மேற்கோள் காட்டினார், தேசியக் கொடி ஏற்றப்படாத ஒரு வீட்டைக் கூட கண்டுபிடிக்க முடியவில்லை. மற்றபடி இருள் சூழ்ந்த உலகில் இந்தியா ஒரு பிரகாசமான புள்ளியாக விளங்குகிறது என்று கூறிய அவர், நாடு அடைந்து வரும் முன்னேற்றத்திற்கு ஒவ்வொரு இந்தியனும் சாட்சியாக இருப்பதாகக் கூறினார்.
நமது குடும்ப விழுமியங்கள், பாரம்பரியம் மற்றும் நெறிமுறைகளைப் பின்பற்றி, காலனித்துவ மனப்பான்மையைக் கைவிட்டு, மீண்டும் நமது வேர்களுக்குச் செல்லுமாறு பிரதமர் நரேந்திர மோடி தனது ஐந்து உறுதிமொழிகள் மூலம் வேண்டுகோள் விடுத்துள்ளார் என்று அமைச்சர் பியூஷ் கோயல் கூறினார். நமது அன்றாட வாழ்க்கையிலும் பிரதமரின் இந்த உறுதிமொழி நம்மை வழிநடத்திக்கொண்டே இருக்கும் என்றார் அவர்.
ஒருவர் தன் சுயநலத்தில் அக்கறை கொள்வது போல் சமுதாயத்தைப் பேண வேண்டும் என்ற ஜெயின் மதத்தின் போதனைகள் நாட்டின் முன்னேற்றத்திற்கு இன்றியமையாதது என்று அமைச்சர் குறிப்பிட்டார். இந்தியா விஸ்வகுருவாக வேண்டும் என்று இந்தியக் குடிமக்கள் முடிவு செய்யும் போது அதைத் தடுக்கும் சக்தி உலகில் இல்லை என்று அமைச்சர் தமது உரையை நிறைவு செய்தார்.
ஜெயின் சர்வதேச வர்த்தக அமைப்பு , சஞ்சய் கோடாவத் அறக்கட்டளை ஆகியவற்றுக்கு அஹிம்சா சர்வதேச விருது 2022 இந்தச் சந்தர்ப்பத்தில் வழங்கப்பட்டது.
பாதுகாப்பு அமைச்சகம்
ரூ. 1,094 கோடி மதிப்பில் 156 டாங்கிகள்: ஆயுதத் தொழிற்சாலை வாரியத்திடம் வாங்குகிறது பாதுகாப்புத் துறை
இந்திய ராணுவத்தின் தரைப்படைக்கு உள்நாட்டிலேயே உற்பத்தி செய்யப்படும் 156 பிஎம்பி 2/2கே ரக டாங்கிகளை பாதுகாப்புத் துறை தருவிக்கிறது. இதற்கான ஆர்டரை ஆயுதத்தொழிற்சாலை வாரியம்  பாதுகாப்புத்துறையிடம் பெற்றுள்ளது. உள்நாட்டிலேயே உற்பத்தி செய்  என்ற திட்டத்துக்கு ஊக்கம் அளிக்கும் வகையில் இந்த வணிகம் நடைபெறுகிறது. இதற்கு பாதுகாப்புத் துறை அமைச்சர் ராஜ்நாத் சிங் ஒப்புதல் அளித்துள்ளார்.
தெலுங்கானா மாநிலம் மேடக்கில் அமைந்துள்ள ஆயுத உற்பத்தி ஆலையில் இந்த டாங்கிகள் ரூ. 1,094 கோடி மதிப்பில் தயாரிக்கப்படும். இந்திய ராணுவத்தில் அதி நவீன வசதிகளுடன் கூட இந்த டாங்கிகள் இடம்பெறும்.
156 பிஎம்பி 2/2கே ரக டாங்கிகள் 285 குதிரை சக்தி கொண்ட இயந்திரங்களைக் கொண்டு இயங்கும். டாங்கிகள் குறைந்த எடையோடு உருவாக்கப்படுவதால் போர்க்களத்தில் இவற்றை எளிதாக இயக்க முடியும். இந்த டாங்கிகள் மணிக்கு 65 கி.மீ. வேகத்தில் ஓடக் கூடியவை. அத்துடன், தண்ணீரிலும் மணிக்கு 7 கி.மீ. வேகத்தில் இயங்கும் ஆற்றல் கொண்டவை.
156 பிஎம்பி 2/2கே ரக டாங்கிகள் உற்பத்தி 2023ஆம் ஆண்டு பூர்த்தியாகி, இந்தியப்படையில் சேர்க்கப்படும். தற்போது பயன்படுத்தப்படும் டாங்கிகளை விட கூடுதல் திறன் பெற்றிருக்கும். இதனால் படை பலம் மேலும் அதிகரிக்கும்
(Visitor Counter : 124
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
மீன்வளத்துறையின் வளர்ச்சிக்கு மத்திய அரசு உறுதி பூண்டுள்ளது: டாக்டர் எல் முருகன்
ஹரியானாவின் குருகிராமில் நாட்டிலேயே முதல்முறையாக நிறுவப்பட்டுள்ள லினாக்-என்சிடிசி மீன்வள தொழில் வழிகாட்டும் மையத்தை மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா இன்று திறந்து வைத்தார்.
ரூ 3.23 கோடியில் அமைக்கப்பட்டுள்ள இந்த மையம், சந்தை நிலவரங்களுக்கு ஏற்றவாறு மீன்வள ஸ்டார்ட் அப் நிறுவனங்களை வளர்த்தெடுக்கும் நோக்கில் உருவாக்கப்பட்டுள்ளது.
நிகழ்ச்சியில் பேசிய அமைச்சர், பிரதமர் திரு நரேந்திர மோடியால் கடந்த ஆண்டு தொடங்கப்பட்ட முதன்மையான மத்திய திட்டமான பிரதமரின் மத்ஸ்ய சம்பதா யோஜனாவின் கீழ் மீன்வளத் துறையின் எதிர்காலத்திற்கான ஒரு மைல்கல்லாக இந்த மையம் செயல்படும் என்று கூறினார்.
பயிற்சி, தொழில் முனைவோர் யோசனைகளை வணிக மாதிரிகளாக மாற்றுதல் மற்றும் புதிய மற்றும் ஏற்கனவே உள்ள வணிகத் தொழில்முனைவோருக்கு முதலீட்டு உதவிகளை வழங்குதல் போன்றவற்றை இந்த மையம் செய்யும்.
நிகழ்ச்சியில் கலந்து கொண்டு உரையாற்றிய மத்திய மீன்வளம், கால்நடை பராமரிப்பு மற்றும் பால்வளத்துறை இணை அமைச்சர் டாக்டர் எல் முருகன், மீன்வளத்துறையை முன்னேற்றி அதில் ஈடுபட்டுள்ளோரின் வருவாயை அதிகரிக்க மத்திய அரசு உறுதி பூண்டுள்ளதாக தெரிவித்தார்.
இத்துறையின் முழுமையான வளர்ச்சிக்காக பிரதமரின் வழிகாட்டுதலில் எடுக்கப்பட்டுள்ள வழிகாட்டு மையம் உள்ளிட்ட பல்வேறு நடவடிக்கைகளை அவர் பட்டியலிட்டார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1772362
குடியரசுத் துணைத் தலைவர் செயலகம்
தாய் மொழியில் நன்கு தேர்ச்சி பெற வேண்டும் என்று குடியரசு துணைத்தலைவர் கேட்டுக்கொண்டுள்ளார்.
கலாச்சாரத்தின் பன்முகத் தன்மையையும், மதிப்பு முறைகளையும் பற்றி விரிவாகப் புரிந்து கொள்வதற்காக, பிற மொழிகளை மக்கள் கற்கவேண்டும்; ஆனால் அதே சமயம் ஒவ்வொருவரும் தனது தாய் மொழியை நன்கு கற்றுத் தேர்ந்தவராக இருக்கவேண்டும் என்று குடியரசுத் துணைத்தலைவர் திரு.எம்.வெங்கையா நாயுடு கூறியுள்ளார். பிறமொழிகளைக் கற்பதன் மூலமாக பல்வேறு வாய்ப்புகள் கிடைப்பது அதிகரிப்பதோடு மட்டுமல்லாமல், மனிதர்களிடையே மேலும் அதிகமான பிணைப்பு ஏற்பட உதவும் என்றும் அவர் கூறினார். அமெரிக்காவின் சான் பிரான்சிஸ்கோவில் ஏற்பாடு செய்யப்பட்டிருந்த உலகத் தெலுங்கு கலாச்சார விழாவில் பங்கேற்றவர்களிடையே இணைய வழியாக உரையாற்றிய திரு.வெங்கையா நாயுடு, மொழி என்பது உணர்வுகளை வெளிப்படுத்தும் ஒரு கருவி மட்டுமல்ல; அதற்கும் அப்பாற்பட்டது என்று கூறினார். வெகு நீண்ட காலமாக நிலவும் கலாச்சாரம் மற்றும் மதிப்பு முறைகளின் வெளிப்பாடு, மொழி என்று அவர் விவரித்தார். அந்தந்த மொழிகள், அந்தந்த கலாச்சாரத்தின் ஆளுமைத் தன்மையின் சுருக்கமாகும் என்றும் அவர் கூறினார். ஒவ்வொரு மொழியும் பல காலங்களாக பிற மொழிகளுடன் கலந்து பரிணாம வளர்ச்சியுற்று ஒரு மொழியாக உருவாகிறது என்று அவர் கூறினார்.
ஒவ்வொரு நாகரீகமும் வரலாற்று, சமூக, பொருளாதார, உடல்ரீதியான விஷயங்களை மொழிகள் மூலமாக வெளிப்படுத்துகிறது என்று அவர் கூறினார்.“ ‘நீங்கள் யார்?’ என்ற அடிப்படைக் கேள்விக்கான பதிலை, ஒருவரது மொழியே அளித்து விடுகிறது. அதாவது, ஒருவரது மொழி, அவரது கலாச்சாரத்தின், மதிப்பு முறைகளின் வெளிப்பாடாக அமைகிறது. மொழியே ஒரு மனிதனின் அடையாளத்திற்கான முதன்மையான ஆதாரம். எனவே அது மிக முக்கியம்” என்று அவர் வலியுறுத்தினார்.
தாய், தாய்நாடு, தாய்மொழி, ஆசான் ஆகிய நான்கு விஷயங்களுக்கு மக்கள் எப்போதும் மிகுந்த மரியாதை அளிக்க வேண்டும் என்றும் திரு.வெங்கையாநாயுடு வலியுறுத்தினார். “தனிமனித முக்திக்கு மதம் பாதையாக உள்ளது; அந்த இலக்கை நோக்கிய வாழ்க்கைப் பயணத்திற்கு வழிகாட்டியாக கலாச்சாரம் உள்ளது. மொழி, கலாச்சாரத்தின் உள்ளார்ந்த அம்சமாகும். ஒருவரது வாழ்க்கையை நெறிப்படுத்துவதில், மொழி மிகுந்த முக்கியத்துவம் பெறுகிறது. ஞானிகளும், தத்துவவாதிகளும் இதனால் தான் எப்போதும் சரியான வார்த்தைகளையும், சரியான மொழியையும் பயன்படுத்த வேண்டும் என்று வலியுறுத்தினார்கள். அதனால்தான் நான் கூறுகிறேன் ‘நீங்கள் எந்த மொழியோ, அதுவே நீங்கள். நீங்கள் எதுவோ, அதுவே உங்கள் மொழி’” என்று அவர் கூறினார்.
குடியரசுத் தலைவர் செயலகம்
டாக்டர் ராஜேந்திர பிரசாத்தின் பிறந்தநாளையொட்டி அவரது உருவப் படத்திற்குக் குடியரசுத் தலைவர் மலர் தூவி மரியாதை செலுத்தினார்
இந்தியாவின் முதலாவது குடியரசுத் தலைவரான டாக்டர் ராஜேந்திர பிரசாதின் பிறந்தநாளான இன்று  குடியரசுத் தலைவர் மாளிகையில் அவரது உருவப் படத்திற்குக் குடியரசுத் தலைவர் திருமதி திரௌபதி முர்மு மலர் தூவி மரியாதை செலுத்தினார்.
குடியரசுத் துணைத் தலைவர் செயலகம்
தசரா பண்டிகையையொட்டி நாட்டு மக்களுக்குக் குடியரசு துணைத் தலைவர் வாழ்த்துத் தெரிவித்துள்ளார்
தசரா பண்டிகையையொட்டி குடியரசு துணைத் தலைவர் திரு ஜக்தீப் தன்கர் மக்களுக்கு வாழ்த்துத் தெரிவித்துள்ளார். அவரது செய்தியின் முழு விவரம் பின்வருமாறு –
“இந்தியா முழுவதும் பாரம்பரிய உற்சாகத்துடனும் மகிழ்ச்சியுடனும் கொண்டாடப்படும் தசராவின் மகிழ்ச்சியான சந்தர்ப்பத்தில் அனைவருக்கும் எனது மனமார்ந்த வாழ்த்துக்களையும் நல் விருப்பங்களையும் தெரிவித்துக்கொள்கிறேன்.
தீமைக்கு எதிராக நன்மையின் வெற்றியின் அடையாளமான தசரா, 'தர்மம்' அல்லது நீதியின் மீதான நமது நம்பிக்கையை வலுப்படுத்துகிறது. பகவான் ராமரால் போற்றப்பட்ட உண்மை, நீதி, இரக்கம், கடமை, தைரியம் ஆகிய நற்பண்புகளைப் போற்றுவதற்கும் உத்வேகம் பெறுவதற்கும் இது ஒரு நிகழ்வாகும்.
இந்தப் பண்டிகை நாட்டில் அமைதி, செழிப்பு மற்றும் நல்லிணக்கத்தைக் கொண்டுவரட்டும்."
உள்நாட்டு விமானப் போக்குவரத்து அமைச்சகம்
இந்திரா காந்தி சர்வதேச விமானநிலையத்தில் பயணிகளின் நெரிசலைக் குறைக்க மேற்கொண்ட பல்வேறு நடவடிக்கைகள்
புதுதில்லியில் உள்ள இந்திரா காந்தி சர்வதேச விமான நிலையத்தில், பயணிகளின் நெரிசலைக் குறைக்க பல்வேறு நடவடிக்கைகள் மேற்கொள்ளப்பட்டன. அவற்றின் அம்சங்கள் பின்வருமாறு:
- வாகன நெரிசலைத் தடுக்க கூடுதல் போக்குவரத்து நெரிசல் தடுப்புக் காவலர்கள் நியமிக்கப்பட்டுள்ளனர்.
- பயணிகள் செல்லும் நுழைவு வாயில் மற்றும் விமானத்திற்காக காத்திருக்கும் கடைசி நிமிடம் குறித்த தகவல்களை பயணிகளுக்காக பிரமாண்ட அளவில் டிஜிட்டல்  திரைகள் வைக்கப்பட்டுள்ளன
- 2 கூடுதல் நுழைவு வாயில்கள் பயணிகள் நுழைவுக்காக ஏற்படுத்தப்பட்டுள்ளன.
- மத்திய தொழில் பாதுகாப்புப் படையின் மூலம் கூடுதல் வீரர்களை பாதுகாப்புப் பணியில் ஈடுபடுத்தப்பட்டுள்ளனர்.
- பயணிகளின் உடமைகளை ஆராய்வதற்காக கூடுதல் எக்ஸ்ரே இயந்திரங்கள் பயன்படுத்தப்பட்டு வருகின்றன.
- சிசிடிவி-க்கள் மூலம் கண்காணிப்பு தீவிரப்படுத்தப்பட்டுள்ளது
- கூட்ட நெரிசலை நிர்வகிக்க ஏதுவாக பயணிகளை எண்ணும் கருவி பயன்படுத்தப்பட்டு வருகிறது
மாநிலங்களவையில் இன்று எழுப்பப்பட்ட கேள்விக்கு விமானப் போக்குவரத்துத்துறை இணை அமைச்சர் திரு வி கே சிங் எழுத்துப்பூர்வமாக அளித்த பதிலில் இதனைத் தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1884773
மனித வள மேம்பாட்டு அமைச்சகம்
ஆஸ்திரேலியாவில் கல்வி மற்றும் திறன் மேம்பாட்டிற்கான இணைப்பு, ஒத்துழைப்பு மற்றும் கூட்டுறவுக்கான வாய்ப்பை ஆராய திரு தர்மேந்திர பிரதான் நான்கு நாள் பயணம்
மத்திய கல்வி, திறன் மேம்பாடு மற்றும் தொழில் முனைவோர் துறை அமைச்சர் திரு தர்மேந்திர பிரதான், இந்திய-ஆஸ்திரேலிய உறவுகளை வலுப்படுத்தவும், கல்வி மற்றும் திறன் மேம்பாட்டில் உள்ள இணைப்பு, ஒத்துழைப்பு மற்றும் கூட்டுறவு அம்சத்தை ஆராயவும் நான்கு நாள் பயணமாக ஆஸ்திரேலியா புறப்பட்டுள்ளார்.
பயணத்துக்கு முன்பாக அவர் வெளியிட்டுள்ள அறிக்கையில், இந்தியாவின் கல்வித் துறையில் சீர்திருத்தங்கள், இந்தியா-ஆஸ்திரேலியா இருதரப்பு உறவுகளில் புதுப்பிக்கப்பட்ட வீரியம் ஆகியவை நமது ஒத்துழைப்பின் முக்கிய தூணாக அறிவுப் பொருளாதாரத்தை நிலைநிறுத்துவதற்கு இருதரப்புக்கும் அபரிமிதமான வாய்ப்புகளை ஏற்படுத்துகிறது என்று கூறியுள்ளார். இந்த சுற்றுப்பயணம் நமது நோக்கத்தின் ஒற்றுமைக்கு வேகம் சேர்க்கும், நாடுகடந்த அறிவுப் பாலங்களை உருவாக்க உதவும், கற்றல், திறன், ஆராய்ச்சி, கண்டுபிடிப்பு மற்றும் தொழில்முனைவு ஆகிய அனைத்துத் துறைகளிலும் நமது ஈடுபாட்டை மேலும் விரிவுபடுத்தும் என்று அவர் நம்பிக்கை தெரிவித்துள்ளார்.
தமது 4 நாள் பயணத்தின் போது, ஆகஸ்ட் 21 ஆம் தேதி, அமைச்சர் புலம்பெயர்ந்த இந்தியர்களுடன் உரையாடுகிறார். அடுத்த நாள், திரு பிரதான் மேற்கு சிட்னி பல்கலைக்கழகத்துக்கு செல்கிறார். மேலும் திரு பிரதான், சிட்னியில் உள்ள TAFE NSF மற்றும் நியூ சவுத் வேல்ஸ் பல்கலைக்கழகத்திற்கு விஜயம் செய்வார். அங்கு அவர் துணைவேந்தர்கள் மற்றும் ஆஸ்திரேலிய அரசின் கல்வித் துறையின் மூத்த பிரதிநிதிகளுடன் உரையாடுவார்.
ஆகஸ்ட் 23, 2022 அன்று, அமைச்சர் மெல்போர்னில் உள்ள கங்கன் இன்ஸ்டிடியூட் மற்றும் டீக்கின் பல்கலைக்கழகத்திற்குச் செல்கிறார். அவர் கல்வியாளர்கள் மற்றும் ஆஸ்திரேலிய கல்வி மற்றும் திறன் சுற்றுச்சூழல் அமைப்பின் தலைவர்கள் மற்றும் மெல்போர்னில் வசிக்கும் துடிப்பான இந்திய புலம்பெயர்ந்தோரை அவர் சந்திப்பார். அடுத்த நாள், வெற்றிகரமான ஆஸ்திரேலியா-இந்தியா ஆராய்ச்சி ஒத்துழைப்பை உருவாக்குவது குறித்து திரு பிரதான் எட்டு குழுவுடன் உரையாடல் நடத்துவார். ஆஸ்திரேலியா இந்திய வர்த்தக சபை மற்றும் மோனாஷ் பல்கலைக்கழகம் ஏற்பாடு செய்யவுள்ள நிகழ்ச்சியிலும் அவர் கலந்து கொள்வார்.
பிரதமர் அலுவலகம்
நவம்பர் 30 அன்று வாரணாசிக்கு பயணம் மேற்கொண்டு, ஆறு வழிச் சாலையாக விரிவாக்கப்பட்ட தேசிய நெடுஞ்சாலை 19-இன் வாரணாசி-பிரயாக்ராஜ் பிரிவை பிரதமர் திறந்து வைக்கிறார்
தேவ் தீபாவளியில் கலந்துகொள்ளும் பிரதமர், ஸ்ரீ காசி விஸ்வநாதர் கோயில் வழித்தட திட்டத்தையும் பார்வையிடுகிறார்
நவம்பர் 30 அன்று வாரணாசிக்கு பயணம் மேற்கொள்ளும் பிரதமர் திரு நரேந்திர மோடி, ஆறு வழிச் சாலையாக விரிவாக்கப்பட்டுள்ள தேசிய நெடுஞ்சாலை 19-இன் வாரணாசி -பிரயாக்ராஜ்  பிரிவை திறந்து வைத்து நாட்டுக்கு அர்ப்பணிக்கிறார். தேவ் தீபாவளியில் கலந்துகொள்ளும் பிரதமர், ஸ்ரீ காசி விஸ்வநாதர் கோயில் வழித்தட திட்டத்தையும் பார்வையிடுகிறார். சாரநாத் தொல்லியல் தளத்தையும் அவர் பார்வையிடுகிறார்.
ரூபாய் 2,447 கோடியில் விரிவாக்கப்பட்டுள்ள இந்த 73 கிலோ மீட்டர் ஆறு வழி தேசிய நெடுஞ்சாலை 19, பிரயாக்ராஜ் மற்றும் வாரணாசிக்கு இடையேயான பயணத்தை ஒரு மணி நேரம் குறைக்கும்.
உலகப் புகழ்பெற்ற தீபங்களின் பண்டிகையாக மாறியுள்ள வாரணாசியில் உற்சாகமாக கொண்டாடப்படும் தேவ் தீபாவளி, கார்த்திகை மாதத்தின் பவுர்ணமி அன்று கொண்டாடப்படுகிறது. வாரணாசியின் ராஜ்காட்டில் விளக்கை ஏற்றி வைப்பதன் மூலம் இவ்விழாவை பிரதமர் தொடங்கி வைக்கிறார். இதைத்தொடர்ந்து கங்கை ஆற்றின் இருபுறங்களிலும் 11 லட்சம் விளக்குகள் ஏற்றப்படும்.
இந்த பயணத்தின்போது, ஸ்ரீ காசி விஸ்வநாதர் கோயில் வழித்தட திட்டத்தை பார்வையிடும் பிரதமர், அதன் முன்னேற்றத்தை ஆய்வு செய்கிறார். இந்த மாதம் அவர் தொடங்கி வைத்த சாரநாத் தொல்லியல் தளத்தின் ஒலி-ஒளி காட்சியையும் பிரதமர் காண்கிறார்.
உள்துறை அமைச்சகம்
மணிப்பூர் ஆளுநர் தலைமையில் அமைதிக் குழுவை மத்திய அரசு அமைத்துள்ளது
மணிப்பூரில் அமைதியை நிலைநாட்ட அம்மாநில ஆளுநர் தலைமையில் மத்திய அரசு அமைதிக் குழுவை அமைத்துள்ளது. இந்தக் குழுவில், மாநில முதலமைச்சர், சில அமைச்சர்கள், எம்.பி.க்கள், எம்.எல்.ஏ.க்கள் மற்றும் பல்வேறு அரசியல் கட்சிகளின் தலைவர்கள் உறுப்பினர்களாக இருப்பார்கள். இந்தக் குழுவில் முன்னாள் அரசு ஊழியர்கள், கல்வியாளர்கள், இலக்கியவாதிகள், கலைஞர்கள், சமூக சேவையாளர்கள் மற்றும் பல்வேறு இனக்குழுக்களின் பிரதிநிதிகளும் இடம்பெற்றுள்ளனர்.
சுமுகமான உரையாடல், முரண்படும் கட்சிகள்/குழுக்கள் இடையே பேச்சுவார்த்தைகள் உட்பட, மாநிலத்தின் பல்வேறு இனக்குழுக்களிடையே சமாதானத்தை உருவாக்கும் செயல்முறையை எளிதாக்குவதே குழுவின் பணியாகும். சமூக ஒருங்கிணைப்பு, பரஸ்பர புரிதல் மற்றும் பல்வேறு இனக்குழுக்களுக்கு இடையே சுமுகமான தொடர்பை இக்குழு எளிதாக்க வேண்டும்.
மத்திய உள்துறை மற்றும் கூட்டுறவு துறை அமைச்சர் திருஅமித் ஷா, மே 29 முதல் ஜூன் 1 வரை மணிப்பூர் மாநிலத்திற்குச் சென்று, நிலைமையை ஆய்வு செய்த பின்னர் அமைதிக் குழுவை அமைப்பதாக அறிவித்தார்
பிரதமர் அலுவலகம்
முன்னாள் பிரதமர் டாக்டர் மன்மோகன் சிங்குக்கு, பிரதமர் பிறந்த நாள் வாழ்த்து
முன்னாள் பிரதமர் டாக்டர் மன்மோகன் சிங் பிறந்த நாளில், அவருக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது குறித்து சுட்டுரையில் பிரதமர் கூறியதாவது;
‘‘நமது முன்னாள் பிரதமர் டாக்டர்.மன்மோகன் சிங்குக்கு பிறந்தநாள் வாழ்த்துகள். அவரது நீண்ட கால வாழ்வு மற்றும் சிறந்த ஆரோக்கியத்துக்காக நான் பிரார்த்திக்கிறேன்.’’
-----
(
சட்டம் மற்றும் நீதித்துறை அமைச்சகம்
சென்னை உயர்நீதிமன்றத்துக்கு 10 கூடுதல் நீதிபதிகள் நியமனம்
சென்னை உயர் நீதிமன்றத்துக்கு, 10 கூடுதல் நீதிபதிகளை, குடியரசுத் தலைவர் திரு ராம்நாத் கோவிந்த் நியமித்துள்ளார்.
நீதிபதிகள் திரு கோவிந்தராஜூலு சந்திரசேகரன், திரு ஏ.ஏ.நக்கீரன், திரு வீராசாமி சிவஞானம், திரு கணேசன் இளங்கோவன், திருமதி ஆனந்தி சுப்ரமணியன், திருமதி கண்ணம்மாள் சண்முகசுந்தரம், திரு சத்தி குமார் சுகுமாரா குருப், திரு முரளி சங்கர் குப்புராஜூ, திருமிகு மஞ்சுளா ராமராஜூ நல்லையா மற்றும் திருமதி தமிழ்செல்வி டி.வலயபாளையம் ஆகியோரை மூப்பு வரிசை அடிப்படையில் சென்னை உயர்நீதிமன்றத்தின் கூடுதல் நீதிபதிகளாக குடியரசுத் தலைவர் திரு ராம்நாத் கோவிந்த் நியமித்துள்ளார்.
இவர்கள் பதவிக்காலம் அவரவர் பொறுப்பேற்கும் நாளில் இருந்து 2 ஆண்டுகளுக்கு நீடிக்கும். நீதிபதிகள் திருமதி ஆனந்தி சுப்ரமணியன், திருமதி கண்ணம்மாள் சண்முகசுந்தரம் ஆகியோரின் பதவிக் காலம் பொறுப்பேற்கும் நாளில் இருந்து முறையே ஜூலை 30, 2022 மற்றும் ஜூலை 19, 2022 வரை நீடிக்கும் என நீதித்துறை டிசம்பர் 1ம் தேதி வெளியிட்ட செய்திகுறிப்பில் தெரிவிக்கப்பட்டுள்ளது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1677627
பிரதமர் அலுவலகம்
காசநோய் ஒழிப்பு திட்டத்திற்கு 7 வயது சிறுமி நளினி தமது சேமிப்புத் தொகையை வழங்கியிருப்பதற்கு பிரதமர் பாராட்டு
இமாச்சலப்பிரதேசத்தின் உனா பகுதியைச் சேர்ந்த 7 வயது சிறுமி நளினி சிங், தமது கைசெலவுத்தொகையை காசநோய் இல்லா இந்தியா திட்டத்திற்கு வழங்கியிருப்பதற்கு பிரதமர் திரு நரேந்திர மோடி பாராட்டு தெரிவித்துள்ளார்.
இதுகுறித்து மத்திய சுகாதாரத்துறை அமைச்சர் திரு மன்சுக் மாண்டவியாவின் ட்விட்டர் பதிவிற்கு பதிலளித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
"நல்ல சமிக்ஞை"
மனித வள மேம்பாட்டு அமைச்சகம்
மாணவர்கள், ஆசிரியர்கள் மற்றும் கல்வி நிறுவனங்களின் கொவிட்-19 தொடர்பான கேள்விகள், குறைகள் மற்றும் கல்வித் சார்ந்த இதர விஷயங்களைக் கண்காணிக்க பல்கலைக்கழக மானியக் குழு பல்வேறு நடவடிக்கைகள் எடுத்துள்ளது.
கொவிட்-19 பெருந்தொற்றைக் கருத்தில் கொண்டு, தேர்வுகள் மற்றும் கல்வி நாள்காட்டி தொடர்பான வழிகாட்டுதல்களை 29 ஏப்ரல், 2020 அன்று பல்கலைக்கழக மானியக் குழு வெளியிட்டது. இதைத் தொடர்ந்து, வழிகாட்டுதல்களை அமல்படுத்திப் பின்பற்றும் அதே வேளையில், அனைத்து பங்குதாரர்களின் பாதுகாப்பையும் கருத்தில் கொண்டு, தொடர்புடைய அனைவரின் சுகாதாரத்துக்கு உச்சபட்ச முன்னுரிமை அளித்து கல்வி செய்ல்பாடுகளை திட்டமிடுமாறு அனைத்து பல்கலைக்கழங்களும் அறிவுறுத்தப்பட்டன.
பெருந்தொற்றின் காரணமாக ஏற்படும் தேர்வுகள் மற்றும் இதர கல்விச் செயல்பாடுகள் குறித்த மாணவர்களின் குறைகளைக் கையாள ஒரு பிரிவை ஏற்படுத்துமாறும், அது குறித்து மாணவர்களுக்குத் தகவல் தெரிவிக்குமாறும் பல்கலைக்கழகங்கள் கேட்டுக்கொள்ளப்பட்டன.
மேலும், கொவிட்-19 பெருந்தொற்றின் காரணமாக மாணவர்கள், ஆசிரியர்கள் மற்றும் கல்வி நிறுவனங்களிடையே ஏற்பட்டுள்ள கேள்விகள், குறைகள் மற்றும் கல்வித் சார்ந்த இதர விஷயங்களைக் கண்காணிக்க பல்கலைக்கழக மானியக் குழு கீழ்கண்ட நடவடிக்கைகளை எடுத்துள்ளது:
1. 011-23236374 என்ற பிரத்யேக உதவி எண் தொடங்கப்பட்டுள்ளது.
2. covid19help.ugc[at]gmail[dot]com என்னும் மின்னஞ்சல் முகவரி உருவாக்கப்பட்டுள்ளது.
3. மாணவர்களின் குறைகளைக் களைவதற்காக ஏற்கனவே உள்ள பல்கலைக்கழக மானியக் குழுவின் https://www.ugc.ac.in/grievance/student_reg.aspx என்ற வலைதளத்திலும் மாணவர்கள் தங்கள் குறைகளைப் பதிவு செய்யலாம்.
4. மாணவர்கள், ஆசிரியர்கள் மற்றும் கல்வி நிறுவனங்களின் கவலைகள்/குறைகளைக் கண்காணித்து அவற்றுக்குத் தீர்வு காண பல்கலைக்கழக மானியக் குழுவில் ஒரு பணிக்குழு அமைக்கப்பட்டுள்ளது.
இந்தப் பொது அறிவிப்பின் ஒரு நகலை தங்கள் அதிகாரப்பூர்வ வலைதளங்களில் பதிவேற்றி, மின்னஞ்சல் மற்றும் இதர டிஜிட்டல் ஊடகம் மூலமாக இதை ஆசிரியர் மற்றும் மாணவர் சமூகங்களிடையே பகிருமாறு அனைத்து பல்கலைக்கழகங்களும் கல்லூரிகளும் கேட்டுக்கொள்ளப்பட்டுள்ளன.
(
பிரதமர் அலுவலகம்
தெற்கு ஆசியாவில் இந்தியா பெருமளவுக்கு ராம்சர் இடங்கள் கட்டமைப்பைக் கொண்டிருப்பது குறித்து பிரதமர் மகிழ்ச்சி
குஜராத்தில் கிஜடியாயா வனவிலங்கு சரணாலயம், உ.பி.யில் பக்கிரா வனவிலங்கு சரணாலயம் ஆகிய இரண்டு இடங்கள் ராம்சரில் சேர்கப்பட்டுள்ளது குறித்து பிரதமர் திரு நரேந்திர மோடி மகிழ்ச்சி செரிவித்துள்ளார்.
மத்திய சுற்றுச்சூழல், வனம் மற்றும் பருவநிலை மாற்றத் துறை அமைச்சர் திரு பூபேந்திர யாதவ் வெளியிட்டிருந்த டுவிட்டருக்கு கருத்து தெரிவித்து பிரதமர் வெளியிட்டுள்ள டுவிட்டரில் கூறியிருப்பதாவது;
‘’ அருமை. தெற்கு ஆசியாவின் ராம்சர் இடங்களில் இந்தியா பெருமளவு இடங்களைக் கொண்டிருப்பது, தாவரங்கள் மற்றும் மரங்களைப் பாதுகாப்பதிலும், இயற்கையுடன் நல்லிணக்கமாக வாழ்வதிலும் நமது மக்களுக்கு உள்ள உறுதிப்பாட்டைப் பிரதிபலிக்கிறது’’
இளைஞர் நலன் மற்றும் விளையாட்டு அமைச்சகம்
தாமஸ் கோப்பையை வென்ற இந்திய அணிக்கு மத்திய இளைஞர் நலன் மற்றும் விளையாட்டுத் துறை அமைச்சர் திரு அனுராக் தாக்கூர் ரூ. 1 கோடி பரிசு அறிவிப்பு
பாங்காக்கில் நடைபெற்ற பேட்மிண்டன் இறுதிப் போட்டியில் 14 முறை சாம்பியன் பட்டம் வென்ற இந்தோனேஷியாவை 3-0 என்ற கணக்கில் வீழ்த்தி, முதன்முறையாக பெருமைமிக்க தாமஸ் கோப்பையை வென்று வரலாறு படைத்த இந்திய ஆண்கள் அணிக்கு ரூ. 1 கோடி பரிசை, முன்னெப்போதும் இல்லாத வகையில், இளைஞர் நலன் மற்றும் விளையாட்டுத் துறை அமைச்சர் திரு அனுராக் சிங் தாக்கூர், அறிவித்துள்ளார்.
திரு அனுராக் சிங் தாக்கூர் இந்த முடிவுடன் வெற்றியைக் கொண்டாடியுள்ளார். “ப்ளே-ஆஃப் சுற்றில் மலேசியா, டென்மார்க் மற்றும் இந்தோனேசியாவுக்கு எதிரான தொடர்ச்சியான வெற்றிகளுடன் தாமஸ் கோப்பையை வென்ற இந்தியாவின் அசாதாரண சாதனை விதிகளை தளர்த்துவதற்கு வகை செய்தது. இந்த வார இறுதியில் இந்தியர்களுக்கு மிகுந்த மகிழ்ச்சியை அளித்த அணிக்கு ரூ.1 கோடி பரிசு வழங்கப்படும் என்பதை பெருமையுடன் தெரிவித்துக் கொள்கிறேன்,'' என்று அவர் கூறியுள்ளார்..
குடியரசுத் தலைவர் செயலகம்
மனித உரிமைகள் தின நிகழ்வில் குடியரசுத் தலைவர் உரை
அடித்தள நிலையில், மனித உரிமைகளை வலுப்படுத்துவது ஒட்டுமொத்த சமூகத்தின் கூட்டுப் பணியாகும் என்று குடியரசுத் தலைவர் திரு. ராம் நாத் கோவிந்த் தெரிவித்தார். இந்த விஷயத்தில், விழிப்புணர்வைப் பரப்புவதிலும், மக்கள் சமூகத்துடன் கைகோர்ப்பதிலும் தேசிய மனித உரிமைகள் ஆணையம் சிறப்பாக செயல்பட்டுள்ளது என்றும் அவர் கூறினார். புதுதில்லியில் தேசிய மனித உரிமைகள் ஆணையம் இன்று ஏற்பாடு செய்திருந்த மனித உரிமைகள் தின நிகழ்வில், குடியரசுத் தலைவர் உரையாற்றினார்.
மனித உரிமைகள், பாலின சமத்துவம் ஆகியவற்றில் ஹன்சாபென் மேத்தாவின் பங்களிப்பை சுட்டிக்காட்டிய குடியரசுத் தலைவர், சமஉரிமைகள் பெண்களின் சமமான கௌரவம் என்ற அவரின் தொலைநோக்குப் பார்வையோடு நாம் வாழ்கிறோமா என்று நமக்கு நாமே கேள்வி எழுப்பிக் கொண்டு தொடக்கத்தை ஏற்படுத்தலாம் என்றார். துரதிருஷ்டவசமாக அண்மைக்காலத்தில் தொடரும் நிகழ்வுகள் மீண்டும் நம்மை சிந்திக்கத் தூண்டுகிறது. நாட்டின் பல்வேறு பகுதிகளிலிருந்து பெண்களுக்கு எதிரான கொடுங்குற்றங்கள் பற்றிய தகவல்கள் கிடைக்கின்றன. இவை, ஒரு இடத்துடன் அல்லது ஒரு தேசத்துடன் நின்றுவிடவில்லை. நலிந்தவர்களின் மனித உரிமைகள் உலகின் பல பகுதிகளில் அப்பட்டமாக மீறப்படுகின்றன. மனித உரிமைகள் பிரகடனத்தின் உண்மையான உணர்வை செயல்படுத்த உலக மனித உரிமைகள் தினம் நினைவுகூரப்படுவது அவசியமாகிறது.
உரிமைகளும், கடமைகளும், ஒரு நாணயத்தின் இருபக்கங்கள் என்று காந்திஜி கூறினார். பெண்களுக்கு எதிரான வன்முறை விஷயங்களில், மனித உரிமைகளை நாம் நிறைவேற்றாதது மற்ற விஷயங்களில் நிறைவேற்றாமைக்கு அடிப்படையாகிறது. தேச அளவிலான நமது பிரச்சாரம், மனித உரிமைகள் குறித்த அனைத்து முக்கிய விஷயங்களையும் சரியாகவே முன்னிலைப்படுத்துகிறது. மேலும், இது நமது அடிப்படைக் கடமைகளை பரிசீலிப்பதற்கும் இடமளிக்கிறது.
உரையின் முழுவிவரங்களுக்கு www.pib.nic.in
பிரதமர் அலுவலகம்
பிரதமரின் கரீப் கல்யாண் அன்ன யோஜனா திட்டம் பற்றிய, அனைவருக்கும் வளர்ச்சி குறித்த மாபெரும் வினாடி-வினா போட்டியில் பங்கேற்குமாறு மக்களுக்கு பிரதமர் அழைப்பு
பிரதமரின் கரீப் கல்யாண் அன்ன யோஜனா திட்டம் பற்றிய, அனைவருக்கும் வளர்ச்சி குறித்த மாபெரும் வினாடி-வினா போட்டியில் பங்கேற்குமாறு மக்களுக்கு அழைப்பு விடுத்துள்ள பிரதமர் திரு.நரேந்திரமோடி, இந்த வினாடி-வினா போட்டி ஆர்வத்தைத் தூண்டக் கூடியது என்றும், நல்லாட்சி குறித்த பல்வேறு முன்முயற்சிகள் இதில் இடம்பெறும் என்றும் தெரிவித்துள்ளார்.
மை கவ் இந்தியா வெளியிட்டுள்ள ட்விட்டர் செய்திக்கு பதில் அளித்து பிரதமர் வெளியிட்டுள்ள ட்விட்டர் பதிவில் ;
“இது, ஆர்வத்தைத் தூண்டக் கூடியது, நல்லாட்சி குறித்த பல்வேறு முன்முயற்சிகள் இதில் இடம்பெறும்.
அனைவருக்கும் வளர்ச்சி குறித்த இந்த மாபெரும் வினாடி-வினா போட்டியில் பங்கேற்று, உள்ளடக்கிய வளர்ச்சியை நோக்கிய நமது கூட்டு பேரார்வத்தை வலுப்படுத்துங்கள்“ என்று தெரிவித்துள்ளார்.
குறு சிறு மற்றும் நடுத்தர தொழில் துறை அமைச்சகம்
வட கிழக்கு மாகாணத்தில் வீடிழந்த கலைஞருக்கு வீடு : வழங்கியது காதி, கிராம தொழில்கள் ஆணையம்
அசாம் மாநிலத்தின் நல்பாரி மாவட்டத்தைச் சேர்ந்த 44 வயதான திருமிகு நிரு கலிதா, பிரம்மபுத்ரா ஆற்றில் ஏற்பட்ட வெள்ளத்தின் காரணமாக மண் அரிப்பு ஏற்பட்டு வீட்டை இழந்து மிகவும் அவதியுற்றார். இந்த நிலையில் காதி மற்றும் கிராம தொழில்கள் ஆணையம் அவருக்கு உதவிக்கரம் நீட்டியுள்ளது. கலைஞர்களுக்கு வீடுகள் வழங்கும் திட்டத்தின் கீழ் திருமிகு நிரு கலிதாவுக்கு வீடு ஒதுக்கப்பட்டுள்ளது.
காதி கலைஞரான திருமிகு நிரு கலிதா, கடந்த 15 ஆண்டுகளில் பிரம்மபுத்ரா ஆற்றில் ஏற்பட்ட வெள்ளப்பெருக்கினால் 14 முறை தமது இருப்பிடத்தை மாற்றியுள்ளார்.
இது குறித்து கருத்து தெரிவித்த காதி மற்றும் கிராமத் தொழில்கள் ஆணையத்தின் தலைவர் திரு வினய் குமார் சக்சேனா, கலைஞர்களுக்கு வாழ்வாதாரங்களை உருவாக்கித் தருவதுடன், அவர்கள் தொழில் புரிய ஏதுவான சூழலை ஏற்படுத்தி, அதன் மூலம் உற்பத்தியை அதிகரிக்கவும் ஆணையம் உறுதிபூண்டுள்ளதாகத் தெரிவித்தார்.
வட கிழக்கு மாகாணத்தில் காதி கலைஞர்களுக்கு கடந்த மூன்று ஆண்டுகளில் இதுவரை 411 வீடுகள் வழங்கப்பட்டுள்ளது குறிப்பிடத்தக்கது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும் : https://pib.gov.in/PressReleasePage.aspx?PRID=1676058
------
(Visitor Counter : 103
பிரதமர் அலுவலகம்
ரிக்கி கேஜ், மூன்றாவது முறையாக கிராமி விருது பெற்றிருப்பதற்கு பிரதமர் வாழ்த்துத் தெரிவித்துள்ளார்
இசையமைப்பாளர் ரிக்கி கேஜ், மூன்றாவது முறையாக கிராமி விருது பெற்றிருப்பதற்கு பிரதமர் திரு நரேந்திர மோடி வாழ்த்துத் தெரிவித்துள்ளார்.
ட்விட்டரில் பிரதமர் கூறியிருப்பதாவது:
“மேலும் ஒரு வெற்றி பெற்றதற்கு வாழ்த்துக்கள் @rickykej. உங்களின் அடுத்தடுத்த முயற்சிகளுக்கும் நல்வாழ்த்துக்கள்”